Polisievrou vas na sy en ‘n gevangene “saam slaap”ŉ Polisievrou is in hegtenis geneem en vir korrupsie aangekla na sy op heterdaad betrap is terwyl sy geslagsgemeenskap met ŉ gevange in die Scottburgh-polisiestasie gehad het. Die Natal Witness berig Woensdag die gevangene, Sibusiso Ndaba, en die beampte het glo voorheen ŉ intieme verhouding gehad. Luitenant-kolonel Zandra Wiid, ŉ polisiewoordvoerder, het aan die koerant gesê Ndaba is in 2010 in hegtenis geneem na hy deel was van ŉ transitorooftog in Ixopo. Hy en vyf medebeskuldigdes het Maandag in die Ramsgate-hooggeregshof verskyn. Ndaba het die aand in die selle van die polisiestasie in Schottburgh spandeer waar hy en die beampte gevang is. Die beampte, ŉ konstabel, is glo betrokke in die saak teen Ndaba. “ŉ Interne ondersoek teen die beampte is onderweg. Sy het nog nie in die hof verskyn nie,” het Wiid gesê.